קאדילק

קאדילק (באנגלית: Cadillac) הוא מותג מכוניות היוקרה של יצרנית הרכב האמריקנית ג'נרל מוטורס. מכוניות המותג מיוצרות בעיקר עבור השוק האמריקני. חברת "קאדילק" הוקמה ב-22 באוגוסט 1902, על ידי שני משקיעים שתמכו בעסקיו של הנרי פורד: ויליאם מרפי ולמואל בואן, והמהנדס הנרי לילנד. החברה נקראה על שמו של מייסד העיר דטרויט שבמדינת מישיגן, חוקר הארצות הצרפתי בן המאה ה-18, אנטואן דה לה מוט קאדיאק (צר'). המכונית הראשונה הוצגה ב-7 באוקטובר 1902. היא נחשבה למכונית איכותית ומתקדמת, ונמכרה בהצלחה רבה. בשנת 1909 החברה נרכשה על ידי קבוצת "ג'נרל מוטורס", והפכה למותג היוקרה של הקבוצה. מכוניות קאדילק הדגימו פריצות דרך טכנולוגיות בתעשיית הרכב: התנעה חשמלית (סטרטר) למנוע בעירה פנימית ששורף בנזין (בשנת 1911), מנוע V-8 בייצור המוני (1915), זכוכית ביטחון (1926) ותיבת הילוכים אוטומטית מתקדמת (1928). במהלך שנות השלושים קאדילק ייצרה מכוניות יוקרה איכותיות וחזקות, עם מנועי 12 ו-16 צילינדרים, שהיו מתקדמים ושקטים במיוחד. בשנת 1948 הוצגה הקאדילק הראשונה בעידן שאחרי מלחמת העולם השנייה, ועד סוף שנות החמישים המכוניות עוצבו בסגנון מוחצן, עם "סנפירים" אחוריים גדולים (בהשפעת המעצב הראשי של ג'נרל מוטורס, הארלי ארל). משנות השישים עיצוב המכוניות הפך שמרני יותר, בהשפעת המעצב הראשי החדש ביל מיטשל. אך השפעת "הסנפירים" האחוריים על עיצוב המכוניות באה לידי ביטוי גם בדגמים מאוחרים משנות התשעים. בשנת 1967 הוצגה מכונית ה"אלדורדו" - מכונית קופה (2 דלתות) בעיצוב מעודן. הצלחת החברה דעכה בעקבות התחרות מול מכוניות יוקרה אחרות, בעיקר מגרמניה, שהציגו יכולות ואיכויות גבוהות יותר. בשנת 1975 הוצגה מכונית ה"סוויל" - מכונית סלון קטנה וחסכונית (יחסית) שזכתה להצלחה רבה. בשנת 1981 הוצגה מכונית ה"סימרון" - מכונית סלון בסיסית, שנועדה להתחרות בב.מ.וו סדרה 3 הדגם הזה נכשל לחלוטין, בעיקר בגלל שהיה בסיסי מאוד (זהה לשברולט קוואליר) ויקר. באותה שנה הוצג מנוע V-8 מתקדם בנפח 6 ליטר (בשם L62), שהתגלה כבלתי אמין, וייצורו הופסק בשנה שלאחר מכן. בשנת 1987 הוצגה מכונית ה"אלנטה" - מכונית קונברטיבל (גג נפתח) בעיצוב איטלקי. האלנטה נחלה כישלון במכירות וייצורה הופסק בשנת 1993. באוגוסט 2021 הודיעה קאדילק כי היא תחזור בשנת 2023 למרוץ 24 השעות של לה מאן עם מכונית חזקה ביותר. דגמיה של קאדילק מעוצבים במסגרת תפיסת "אומנות ומדע" (Art & Science) של החברה ומתאפיינים בעיצוב חדשני וזוויתי, מידות קטנות יותר מבעבר ודגש על הנאה מן הנהיגה. ATS - מנהלים קומפקטית, מיוצרת מ-2012,(קיימות גם גרסת קופה וספורט) CTS - סלון בסיסית, הוצגה בשנת 2003. נמכרת בהצלחה רבה. דגם הספורט שלה, CTS-V, קבע את השיא העולמי בהקפת מסלול המרוצים נורבורגרינג למכוניות סאלון סדרתיות. אסקלייד - רכב פנאי-שטח גדול, הרכב הראשון של קאדילק בסגמנט זה. הוצג ב-1999. CT5 - מכונית סלון, הוצגה ב-2019 כמודל 2020 CT6 - סלון גדולה, מיוצרת מ-2015 ומתחרה בעיקר באאודי A8, מרצדס-בנץ S-קלאס, וב.מ.וו סדרה 7. XTS - גרסה זולה של ה-CTS.מיוצרת משנת 2012. XT4 - קרוסאובר, משווקת החל מסתיו 2018 XT5 - רכב שטח XT6 - קרוסאובר בעל שישה מקומות, מתוכנן להופיע בסתיו 2019 כמודל 2020 לירק - קרוסאובר חשמלית הראשונה של החברה. קאדילק מודל 30 קאדילק סוג 51 קאדילק סוג 53 קאדילק סוג V-63 קאדילק סדרה 353 קאדילק סדרה 60 קאדילק סדרה 61 קאדילק סדרה 65 קאדילק קאטרה קאדילק STS - פאר גדולה קאדילק DTS 2005, מכונית נשיא ארצות הברית - פאר גדולה, שימשה כרכב השרד של נשיא ארצות הברית קאדילק XLR - מכונית ספורטיבית קטנה קאדילק BLS קאדילק אלנטה - רודסטר 2 מושבים (1986-1993) קאדילק CT4 - מכונית סלון קומפקטית קאדילק לה מאן (1953) קאדילק נארט (1970) קאדילק אבוק (1999) קאדילק Imaj 2000) קאדילק סיאן (2002) קאדילק שש-עשרה (2003) קאדילק אסקאלה (2016) יבואנית קאדילק בישראל היא חברת יוניברסל מוטורס ישראל. מכונית מסוג קאדילק שימשה כמכונית השרד של שר החוץ הראשון וראש ממשלת ישראל השני, משה שרת. על פי נתוני קארזון (עיבוד מאגר רכבים פרטים ומסחרים עד 3.5 טון): דגמי קאדילק ההיסטוריים (The Cadillac Historical Collection) אתר האינטרנט הרשמי של קאדילק (באנגלית) אתר האינטרנט הרשמי של קאדילק (באנגלית) קאדילק, ברשת החברתית פייסבוק קאדילק, ברשת החברתית אקס (טוויטר) קאדילק, ברשת החברתית אינסטגרם קאדילק, סרטונים בערוץ היוטיוב שישה-עשר מי יודע? - אודות הקאדילק V16 Sport Pheaton באתר קולקט ירון אדרי‏, חברת UMI משיקה מחדש את מותג קאדילק בישראל, באתר וואלה, 24 במרץ 2011 Cadillac announces WEC, IMSA programmes with new LMDh contender, www.motorsport.com (באנגלית) דניאל שמיל, מכוניות השרד של המנהיגים: מהקאדילק של בן גוריון ועד למזראטי של ברלוסקוני, באתר TheMarker‏, 6 בנובמבר 2010 מכירות קאדילק בישראל, קארזון